CELEX: 32019D2096
Language: et
Date: 2019-11-28 00:00:00
Title: Poliitika- ja julgeolekukomitee otsus (ÜVJP) 2019/2096, 28. november 2019, millega nimetatakse ametisse Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni vägede juhataja ja tunnistatakse kehtetuks otsus (ÜVJP) 2019/948 (EUTM Mali/2/2019)

9.12.2019   
               
               
                  ET
               
               
                  Euroopa Liidu Teataja
               
               
                  L 317/108
               
            
         POLIITIKA- JA JULGEOLEKUKOMITEE OTSUS (ÜVJP) 2019/2096,
         28. november 2019,
         millega nimetatakse ametisse Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni vägede juhataja ja tunnistatakse kehtetuks otsus (ÜVJP) 2019/948 (EUTM Mali/2/2019)
         POLIITIKA- JA JULGEOLEKUKOMITEE,
         võttes arvesse Euroopa Liidu lepingut, eriti selle artiklit 38,
         võttes arvesse nõukogu 17. jaanuari 2013. aasta otsust 2013/34/ÜVJP, mis käsitleb Mali relvajõudude väljaõppe toetamiseks läbiviidavat Euroopa Liidu sõjalist missiooni (EUTM Mali), (1) eriti selle artiklit 5,
         ning arvestades järgmist:
         
                     (1)
                  
                  
                     Otsuse 2013/34/ÜVJP artikli 5 lõike 1 kohaselt volitas nõukogu poliitika- ja julgeolekukomiteed tegema otsuseid EUTM Mali poliitilise kontrolli ja strateegilise juhtimise kohta, sealhulgas võtma vastu otsused EUTM Mali järgmiste ELi missiooni vägede juhatajate ametisse nimetamise kohta.
                  
               
                     (2)
                  
                  
                     Poliitika- ja julgeolekukomitee võttis 29. mail 2019 vastu otsuse (ÜVJP) 2019/948, (2) millega nimetati EUTM Mali ELi missiooni vägede juhatajaks brigaadikindral Christian HABERSATTER.
                  
               
                     (3)
                  
                  
                     Portugal tegi 22. oktoobril 2019 ettepaneku nimetada alates 12. detsembrist 2019 brigaadikindral Christian HABERSATTERi järglasena EUTM Mali ELi missiooni vägede juhatajaks brigaadikindral João Pedro RATO BOGA DE OLIVEIRA RIBEIRO.
                  
               
                     (4)
                  
                  
                     ELi sõjaline komitee toetas 29. oktoobril 2019 kõnealust soovitust.
                  
               
                     (5)
                  
                  
                     Otsus brigaadikindral João Pedro RATO BOGA DE OLIVEIRA RIBEIRO EUTM Mali ELi missiooni vägede juhatajaks nimetamise kohta alates 12. detsembrist 2019 tuleks vastu võtta.
                  
               
                     (6)
                  
                  
                     Otsus (ÜVJP) 2019/948 tuleks seetõttu kehtetuks tunnistada.
                  
               
                     (7)
                  
                  
                     Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikli 5 kohaselt ei osale Taani liidu kaitsepoliitilise tähendusega otsuste ja meetmete väljatöötamises ning rakendamises. Seetõttu ei osale Taani käesoleva otsuse vastuvõtmisel ning see ei ole tema suhtes siduv ega kohaldatav,
                  
               ON VASTU VÕTNUD KÄESOLEVA OTSUSE:
         
            Artikkel 1
            Brigaadikindral João Pedro RATO BOGA DE OLIVEIRA RIBEIRO nimetatakse Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni vägede juhatajaks alates 12. detsembrist 2019.
         
         
            Artikkel 2
            Otsus (ÜVJP) 2019/948 tunnistatakse kehtetuks.
         
         
            Artikkel 3
            Käesolev otsus jõustub 12. detsembril 2019.
         
         
            Brüssel, 28. november 2019
            
               
                  Poliitika- ja julgeolekukomitee nimel
               
               
                  eesistuja
               
               S. FROM-EMMESBERGER
            
         
         
            (1)  ELT L 14, 18.1.2013, lk 19.
         
            (2)  Poliitika- ja julgeolekukomitee 29. mai 2019. aasta otsus (ÜVJP) 2019/948, millega nimetatakse ametisse Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni vägede juhataja ja tunnistatakse kehtetuks otsus (ÜVJP) 2018/1791 (EUTM Mali/1/2019) (ELT L 152, 11.6.2019, lk 72).